open-index/open-wikipedia-markdown huggingface dataset:
Nortel Networks

**Nortel** oli maailmanlaajuinen, yli 150 maassa toiminut tietoliikenneyritys. Vuonna 2009 sen palveluksessa oli lähes 34&nbsp;000 työntekijää ja vuotuinen liikevaihto oli noin 10 miljardia Yhdysvaltain dollaria. Yhtiö valmisti tietoliikennelaitteita yritysten ja operaattoreiden käyttöön. Tuotteisiin kuuluivat muun muassa optiset tietoliikennelaitteet, reitittimet, kytkimet, palomuurit, VPN-laitteet, perinteiset ja VoIP-puhelinvaihteet, puhelinkeskukset, matkapuhelinverkot sekä multimediapalvelimet.

## Historia

Nortel perustettiin yhtiömuotoisena vuonna 1895, mutta itse asiassa yhtiön alkujuuret ulottuvat aina vuoteen 1877. Tuolloin Alexander Graham Bell patentoi puhelimen Kanadassa ja niiden kehittämiseksi perustettiin Northern Electric Laboratories. Nortel kehitti mm. maailman ensimmäisen X.25 datakytkimen vuonna 1976, maailman ensimmäisen digitaalisen puhelinkeskuksen, DMS-100, vuonna 1979 sekä optisen kuidun käyttöön perustuvan siirtojärjestelmän (WDM) 1960-luvulla. Toimittanut maailman ensimmäisen kaupallisen 3G (UMTS) -järjestelmän. 
Viimeiseksi läpimurroiksi jäivät kaupallinen 40G/100G teknologia optisiin verkkoihin sekä Live LTE -mobiiliverkko vuonna 2008.

Tammikuussa 2009 yhtiö haki suojaa velkojiltaan Yhdysvaltain konkurssilain mukaisesti Chapter 11 pykälän nojalla. Tämän jälkeen yhtiö pilkkoi toimintonsa ja on myynyt osat huutokauppamenettelyn kautta eniten tarjoaville. 

Vuonna 2017 konkurssioikeudenkäynti päättyi, kun oikeuden päätöksellä Nortelin velkojille sovittiin maksettavaksi yli 7 miljardia dollaria.

## Lähteet

## Aiheesta muualla
* Nortel 
* Nortel
* LG-Nortel JV 
* Innovative Communications Alliance (Nortel – Microsoft) 
*
Pekka Korpinen

**Pekka Juha Tapio Korpinen** (s. 8. lokakuuta 1944 Helsinki) on suomalainen valtiotieteilijä ja kaupunkisuunnittelija. Hän toimi Helsingin kaupunkisuunnittelu- ja kiinteistötoimen apulaiskaupunginjohtajana vuosina 1991–2007.

Korpinen valmistui ylioppilaaksi 1963, valtiotieteiden kandidaatiksi 1967 ja lisensiaatiksi 1973. Hän väitteli tohtoriksi Helsingin yliopistosta 1981. Korpinen toimi vierailevana tutkijana Tukholman yliopistossa 1971 ja Cambridgen yliopistossa 1978.

Korpinen työskenteli Suomen Pankissa tutkijana 1967–1971 ja toimistopäällikkönä 1971–1972 sekä pääministerin sihteeri 1972. Hän oli Työväen taloudellisen tutkimuslaitoksen esimies 1973–1982 ja 1985–1991. Vuodet 1982–1985 Korpinen oli Maailmanpankin johtokunnan jäsenenä. Vuonna 1990 Korpinen johti UNDP:n tiimiä, jonka tehtävänä oli valmistella tuolloin itsenäistymässä olevalle Namibialle ensimmäinen investointi- ja talousohjelma.

Korpinen on tutkinut kriisejä ja taloudellisia syklejä. Hänen kirjoituksensa ovat jättäneet jälkensä muun muassa suomalaiseen keskusteluun devalvaatiosykleistä. Myös hänen asuntojen hintavaihteluita kuvaava sikasyklinsä tuli kuuluisaksi ennustaessaan 1990-luvun alkuvuosien romahduksen.

Korpinen on puoluekannaltaan sosiaalidemokraatti. Hän oli SDP:n puolueneuvoston jäsen 1975–1978 ja puoluetoimikunnan jäsen 1990–1993. Hän oli ehdolla Helsingin kaupunginjohtajaksi vuonna 1996, mutta hävisi Eva-Riitta Siitoselle yhden äänen erolla.

Korpinen viettää osan vuodesta Roomassa. Hän on arkkitehtuurin harrastaja ja ahkera kaupunkikulttuurikeskustelija.

## Teokset
**Kriisit ja pitkät syklit*, 1981 (Väitöskirja)
**Talouspoliittisia avauksia*, 1987
**Valtio ja vapauden kasvu*, 1989
**Asuntojen hinnanmuodostuksesta Suomessa*, 1989
**Helsinki - tulevaisuuden kaupunki*, 2007
**Taiteesta ja taloudesta, kohti kauneuden taloustiedettä*, 2010
**Berlusconin Italia*, 2011
**Mein Kamppi, uusi urbaani Helsinki*, 2012
**Suomi kääntyy länteen. Talouden tarina sisäpiiriläisen kertomana*, 2017

## Lähteet
Paula Kokkonen

**Paula Tellervo Kokkonen** (s. 14. tammikuuta 1946 Turku) on suomalainen poliitikko ja Helsingin entinen apulaiskaupunginjohtaja. Hän oli sosiaali- ja terveystoimesta vastaava apulaiskaupunginjohtaja 16. elokuuta 2004 lähtien, kunnes jäi eläkkeelle 15. elokuuta 2011.

## Ura
Kokkonen oli kansanedustaja Helsingin vaalipiiristä vuosina 1995–2003 ja Helsingin kaupunginvaltuuston jäsen vuosina 1993–1996 sekä 2000–2004. Hän toimi eduskuntavuosinaan muun muassa perustuslakivaliokunnan puheenjohtajana vuosina 2000–2003. Hän oli ensimmäinen kyseisen valiokunnan puheenjohtajana toiminut nainen. Kokkonen oli myös vuonna 2001 lähellä päästä Suomen ulkomaankauppaministeriksi, mutta hän hävisi kilpailun paikasta arvanheitolla Jari Vilénille kokoomuksen eduskuntaryhmän tasan menneen äänestyksen jälkeen. Kokoomuslainen Kokkonen oli ehdolla myös eduskuntavaaleissa 2003, mutta jäi tuolloin valitsematta.  

Ennen apulaiskaupunginjohtajuutta Kokkonen työskenteli ylijohtajana sosiaali- ja terveyshallituksessa vuosina 1991–1992 ja terveydenhuollon oikeusturvakeskuksessa vuodesta 1992. Hän oli virkavapaalla TEO:n ylijohtajan tehtävästä toimiessaan kansanedustajana. Koulutukseltaan Kokkonen on oikeustieteen kandidaatti. Hän sai varatuomarin arvon vuonna 1974. 

Kokkonen oli Kelan hallituksen jäsen 2008–2009.

Hän oli edustamassa Suomen osalta Bilderberg-ryhmää Paavo Lipposen kanssa kesällä 2003.

## Lähteet
Pakarat

**Pakarat** ovat kehon osa, joka sijaitsee lantion takaosassa. Pakaralihas (*Gluteus maximus*) on yksi ihmisen suurimmista lihaksista. *Gluteus medius* muodostaa myös osan pakaralihaksistosta. Myös muilla kaksi- ja nelijalkaisilla on pakarat. Pakaroiden välissä on peräaukko. Pakarat ovat erogeeninen alue. 

## Pakarat populaarikulttuurissa
Laulaja Fredi edusti Suomea Euroviisuissa vuonna 1976 kappaleellaan Pump pump, jonka kertosäkeessä laulettiin: *Pylly vasten pyllyä, pump pump*.
Ensimmäisiä muodokkaista pakaroistaan tunnettuja julkisuuden naisia oli yhdysvaltalainen malli ja näyttelijätär Vikki Dougan, joka sai lempinimen “The Back” (takamus). Cambridgen herttuattaren pikkusisko Philippa Middleton herätti kohua ollessaan siskonsa häissä morsiusneitona vartalonmyötäisessä mekossa, joka korosti hänen pyöreää takamustaan. 2000-luvun vuosikymmeninä tanssilaji twerkkaus, jossa erityisesti tuodaan esiin pakaroita, on kasvattanut suosiotaan.

## Lähteet

## Aiheesta muualla
Ilkka-Christian Björklund

**Ilkka-Christian Björklund** (s. 20. tammikuuta 1947 Helsinki) on suomalainen poliitikko. Hän on ollut kahdesti kansanedustajana, ensin SKDL:n 1972–1982 ja myöhemmin SDP:n eduskuntaryhmässä 1987–1991. Helsingin kaupunginvaltuustossa hän oli 1989–1992 ja 1997–2000. Elokuusta 2000 vuoden 2007 eläkkeelle siirtymiseensä asti Björklund oli Helsingin sivistys- ja henkilöstötoimen apulaiskaupunginjohtaja.

Björklund liittyi SDP:hen 1963. Vuonna 1968 hän siirtyi SKDL:ään, liiton sosialistien riveihin. Hän jatkoi puolueessa vuoteen 1982, jolloin hän aloitti Pohjoismaiden neuvoston pääsihteerinä. Björklund toimi neuvoston johdossa 1982–1987. Vuosina 1994–1996 hän oli ulkosuomalaisten etujärjestön Suomi-Seuran toiminnanjohtaja.

Koulutukseltaan hän on valtiotieteen lisensiaatti.

## Lähteet

## Aiheesta muualla
*
Pakaralihas

**Pakaralihakset** ovat kolme voimakasta lihasta pakaroiden alueella. Ne muodostavat lonkan ja lantion takapuolen pääasiallisen lihaksiston. Ryhmään kuuluvat suuri pakaralihas (), keskimmäinen pakaralihas () ja pieni pakaralihas () Nämä ovat ihmiskehon suurimpia ja vahvimpia lihaksia. Ne ovat välttämttömiä kehon painon kannattelussa, lantion vakauttamisessa sekä alaraajojen liikkeissä, kuten kävelyssä, juoksussa ja portaiden nousussa.

Lihakset lähtevät suoliluusta ja ristiluusta ja kiinnittyvät pääasiassa reisiluuhun. Ne toimivat koordinoituna kokonaisuutena ja mahdollistavat lonkan ojennuksen, loitonnuksen ja kierron sekä ylläpitävät aennon tasapainoa kaksijalkaisessa liikkumisessa.

Kuntosalilla pakaralihaksiin kohdistuvia harjoituksia ovat esimerkiksi jalkakyykky, jalkaprässi ja reidenloitonnus.

## Lähteet

## Aiheesta muualla
Luettelo kveenien paikannimistä

Tällä sivulla on lueteltu Pohjois-Norjan suomenkielisiä (eli kveeninkielisiä) paikannimiä.

## Aiheesta muualla
*
*
*
*
Montparnasse

**Montparnasse** on kaupunginosa Pariisissa, Ranskassa. Se oli maailman taiteen keskus 1900-luvun alkupuolella.

Montparnasse sijaitsee Seinejoen vasemmalla rannalla Pariisin neljännessätoista kaupunginosassa (*[[Pariisin arrondissementit|arrondissement]]*). Sen keskus on Boulevard de Montparnasse- ja Boulevard Raspail -nimisten bulevardien risteyksessä. Alueella on paljon ravintoloita, kahviloita ja kabareita. Nimi Montparnasse tulee Kreikan mytologian taiteen jumalten eli muusien asuinpaikasta Parnassósvuoresta. Kukkulaista aluetta alettiin kutsua tällä lempinimellä 1600-luvulla.

Kuten Montmartre aikaisemmin, Montparnasse tuli kuuluisaksi Pariisin taiteilijaelämän keskuksena. Vuosisadan vaihteen Montparnassea asuttivat rahattomat taidemaalarit, kuvanveistäjät, kirjailijat, runoilijat ja säveltäjät. Heitä tuli ympäri maailmaa alueen ilmapiirin ja halpojen vuokrien houkuttelemina. He asuivat usein kurjissa olosuhteissa ja myivät töitään muutamasta frangista saadakseen ruokaa. Samoja teoksia saatetaan nykyään myydä miljoonilla dollareilla.

Pariisin taiteilijaelämän painopiste siirtyi Montmartrelta Montparnasselle vuoden 1910 jälkeen, jolloin alkoi varsinainen ryntäys: Montparnasselle tultiin junilla idästä, laivoilla Yhdysvalloista, Kanadasta ja Meksikosta, jopa Japanista saakka. Kuuluisia Montparnassen taiteilijoita ovat muun muassa Pablo Picasso, Guillaume Apollinaire, Ossip Zadkine, Moise Kisling, Jean Cocteau, Erik Satie, Marios Varvoglis, Marc Chagall, Nina Hamnett, Jean Rhys, Fernand Léger, Jacques Lipchitz, Max Jacob, Blaise Cendrars, Chaïm Soutine, Michel Kikoine, Pinchus Kremegne, Amedeo Modigliani, Ford Madox Ford, Toño Salazar, Ezra Pound, Max Ernst, Marcel Duchamp, Suzanne Duchamp-Crotti, Constantin Brâncuși, Paul Fort, Juan Gris, Diego Rivera, Marevna, Tsuguharu Foujita, Marie Vassilieff, Léon-Paul Fargue, Alberto Giacometti, René Iché, André Breton, Pascin, Salvador Dalí, Henry Miller, Samuel Beckett, Joan Miró ja Edgar Degas. Alueella asui maanpaossa myös monia poliittisia hahmoja, kuten Vladimir Lenin ja Lev Trotski.

Yhteisössä arvostettiin luovuutta yli kaiken eikä syrjitty oudoimpiakaan tapoja ja luonteenpiirteitä. Kaikki olivat tervetulleita. Riehakas yöelämä kahviloissa antoi aiheen nimetä aikakauden Hulluiksi vuosiksi (*Années folles*). Kahvilat olivat eloisia kokoontumispaikkoja, joissa uusia ideoita syntyi ja niistä keskusteltiin. Taiteilijat maksoivat usein juomansa taiteellaan, ja siksi tavallisen kahvilan seinät oli usein päällystetty taideteoksilla, jotka saisivat maailman suurimpien taidemuseoiden johtajat vihertymään kateudesta. 

Toinen maailmansota hajotti taiteilijayhteisön, eikä Montparnasse enää saavuttanut entistä loistokkuuttaan. Montparnassen hautausmaalle (Cimetière du Montparnasse) on haudattu muun muassa Charles Baudelaire, Jean-Paul Sartre, Simone de Beauvoir, Samuel Beckett ja Henri Poincaré. Alueen alla kulkevat Pariisin katakombien tunnelit.

## Aiheesta muualla
Höyrystyminen

**Höyrystyminen** tarkoittaa aineen faasimuutosta nesteestä kaasuksi. 

Nesteen höyrystyminen voi tapahtua kahdella tavalla. Jos ulkoinen paine on pienempi kuin höyrynpaine eli nesteen lämpötila on kiehumispisteen alapuolella, tapahtuu haihtumista nesteen ja kaasun rajapinnasta. Jos taas lämpötila on riittävän korkea, neste muuttuu kaasuksi missä tahansa, ja prosessin nimi on kiehuminen. 

Tietyn ainemäärän höyrystämiseen tarvittava energia voidaan määrittää aineen höyrystymislämmön avulla. Höyrystymiselle vastakkainen ilmiö on tiivistyminen.

## Aiheesta muualla
Pikkarala

**Pikkarala** on yksi Oulun kaupunginosista. Maastoltaan Pikkarala on pääosin mäntykangasta. Oulujoen alavimmat rannat on suurimmaksi osaksi otettu maanviljelyskäyttöön. Pikkarala sijaitsee Maikkulan suuralueella aivan Oulun ja Muhoksen kunnanrajan tuntumassa. Vuoteen 1965 saakka Pikkarala kuului lakkautettuun Oulujoen kuntaan. Kaupunginosa lienee saanut nimensä Pikkaraisen suvun mukaan.

Pikkaralan hiekkaisista harjuista on kaivettu tuhansia kuutioita hienoa hiekkaa maanteiden ja rautateiden pengermateriaaliksi. Laajat entiset soranottoalueet Oulu–Kontiomäki-rautatien varressa ja asemanseudulla ovat yhä nähtävissä. Pikkaralassa toimii Pikkaralan koulu, Weberin tiilitehdas ja St1-huoltoasema. Pikkaralan pohjavedestä pumpataan suuria määriä vettä ympäri Oulua.

## Liikenne

Pikkarala sijaitsee Oulujoen etelärannalla valtatien 22 sekä Oulu–Kontiomäki-rautatien varrella. Alueen pääväylä on valtatie 22. Asutus on keskittynyt valtatieltä haarautuvien yhdys- ja taajamateiden varsille. Jalankulun ja pyöräilyn väyliä ei ole. Kylästä lähtee tieyhteys Kempeleen Juurussuon kylään sekä Tyrnävän Murtoon. 

Koskilinjojen paikallisliikenteen vuorot liikennöivät Pikkaralaan päivittäin. Pikkaralasta oli aiemmin myös lossiyhteys Oulujoen ylitse Lapinkankaan kaupunginosaan: 1930-luvulla alkanut lossiliikenne päättyi syksyllä 2021, ja lossi romutettiin 2023. Pikkaralan lossina tunnetun lautta-aluksen korvaamista kiinteällä siltayhteydellä on suunniteltu alustavasti. 

Muhoksen ja Pikkaralan välinen pyörätie valmistui kesällä 2008. 

### Rautatieliikenne

''
Rautateiden henkilöliikenteen pysähdykset poistettiin Pikkaralasta 1980-luvulla lättähattuliikenteen päättyessä. Pikkaralan ratapiha siirtyi kauko-ohjaukseen vuonna 1996, aseman miehitys loppui vuonna 1985. Nykyisin vanha asemarakennus on yksityisasuntona, ja liikenteenohjaustoiminnot hoidetaan Oulusta käsin. Pikkaralan asema-alueella on hyväkuntoisia, alun perin rautatiehenkilökunnalle tarkoitettuja rakennuksia. Nykyisin nämä rakennukset ovat yksityisasuntoina.

## Osa-alueet
### Pikkaralan Asemakylä
Rautatien ja valtatien väliselle alueelle muodostunut Pikkaralan Asemakylä muodostaa pienen, noin sadan hengen kyläyhteisön. Kylä on muodostunut Asemakyläntien ja valtatien varrelle.

### Pikkaraisenkylä
Kaupunginosan eteläosassa sijaitseva Pikkaraisenkylä on muodostunut pääasiassa valtatien ja Oulujoen väliselle harjannealueelle. Kylä sijaitsee peltomaiseman keskellä, ja sen rakennuskanta käsittää sekä uusia omakotitaloja että vanhoja maataloja.

### Pukki
Pukin kyläalue on pääasiassa sijoittunut rinteille rantapeltojen yläpuoliselle alueelle Pukintien varrelle.

### Vasankangas
Valtatien ja Oulujoen välillä sijaitseva Vasankankaan kyläalue on muodostunut pelto- ja metsämaisemaa halkovan Vasankankaantien ja sen sivutien varrelle. Vasankankaalla toimi koulun vieressä kyläkauppa 1930-luvulta lähtien. Kauppa lakkautettiin sotien jälkeen.

## Lähteet

## Aiheesta muualla
Józef Wróbel

**Józef Wróbel** SCJ (s. 18. lokakuuta 1952 Bestwina, Puola) toimi katolisen kirkon Helsingin hiippakunnan piispana vuosina 2001–2008. 

Wróbel vihittiin piispaksi Helsingin Johanneksenkirkossa 27. tammikuuta 2001. Hänet vihki virkaansa kardinaali Edward Idris Cassidy, joka toimi tuolloin Vatikaanin Paavillisen kristittyjen ykseyden edistämisen neuvoston puheenjohtajana.

Józef Wróbel on lähtöisin maanviljelijäperheestä Etelä-Puolasta. Hänet on vihitty papiksi vuonna 1980. Wróbel on väitellyt bioetiikasta moraaliteologian tohtoriksi Roomassa vuonna 1985. Hän kuuluu Jeesuksen pyhän sydämen pappien veljeskuntaan, johon noin puolet Suomessa toimivista katolisista papeista kuuluu. Hän toimi piispan työnsä ohella puolalaisessa Lublinin katolisessa yliopistossa moraaliteologian professorina.

Paavi Benedictus XVI siirsi Wróbelin tämän omasta pyynnöstä kesäkuussa 2008 Lublinin arkkihiippakunnan neljänneksi apulaispiispaksi. Piispa Wróbel ei missään vaiheessa kunnolla kotiutunut Suomeen, koska oli toisaalta tottunut toisenlaiseen hallintokulttuuriin ja toisaalta itse edusti toisenlaista hallintokulttuuria kuin edeltäjänsä Paul Verschuren. Tämä osaltaan aiheutti jännitteitä piispan ja seurakunnan välille. Myöskään Wróbelin kielitaito tai sen puute ei edesauttanut sopeutumista. Wróbel kyllä osasi sujuvasti saksaa, ranskaa ja italiaa, mutta perin huonosti englantia eikä lainkaan suomea tai ruotsia.

16. kesäkuuta 2009 paavi nimitti hänen seuraajakseen suomalaisen Teemu Sipon. Teemu Sippo oli ensimmäinen suomalainen katolinen piispa sitten Arvid Kurjen.
## Lähteet

## Aiheesta muualla

* Catholic Hierarchy: Bishop Józef Wróbel, S.C.I. .
Mosambikin kanaali

**Mosambikin kanaali** on Intian valtameren osa, joka sijaitsee Madagaskarin ja Kaakkois-Afrikan Mosambikin välissä. Kanaalin pituus on noin 1&nbsp;600 kilometriä ja leveys noin 400–950 kilometriä. Sen läpi kulkee Persianlahdelta etelälounaaseen lämmin Agulhasin merivirta.
Kanaalissa sijaitsevat muun muassa Komorien saaristo ja Gloriososaaret sekä Bassas da Indian, Europan ja Juan de Novan saaret.

## Lähteet

## Aiheesta muualla
Vatsalihakset

**Vatsalihakset** () ovat keskivartalon etupuoleisia lihaksia, jotka sijaitsevat lantion ja rintakehän välissä. Niiden tehtävänä on selkärangan koukistus (flexio), kierto (rotaatio) ja sivutaivutus (lateraalifleksio). Vatsalihakset myös ylläpitävät vatsaontelon painetta ja suojaavat sisäelimiä. Vatsalihaksia hermottavat lantiopunoksen hermot suoliluu-alavatsahermo ja suoliluu-nivushermo. Samalla ne hermottavat myös vatsan ihoa.

## Rakenne
Vatsalihakset sijaitsevat kylkiluiden ja lantion välillä. Vartalon keskilinjalla on vatsalihasten kalvojänteiden yhteensulaumasta muodostunut valkoinen jännesauma (), joka jakaa kehon oikeaan ja vasempaan puoliskoon. Tämän kummallakin puolella sijaitsevat pinnalliset suorat vatsalihakset ja alapuolella häpyluun saumaan kiinnittynyt pyramidilihas. Nämä lihakset sijaitsevat poikittaisen vatsalihaksen sekä vinojen vatsalihasten kalvojänteiden muodostaman rectustupen  sisässä. Vartalon sivuilla sijaitsevat kahdessa kerroksessa vinot vatsalihakset ja keskellä kaikista sisimpinä poikittaiset vatsalihakset.

### Suorat vatsalihakset

Suorat vatsalihakset () sijaitsevat valkoisen jännesauman molemmin puolin, mutteivät ole kosketuksissa toistensa kanssa. Ne ulottuvat rintalastasta häpyluuhun. Suorat vatsalihakset muodostavat sisemmän nivusaukon mediaalisen reunan. Niitä hermottavat kylkivälihermot.

Suorien vatsalihasten tehtävänä on koukistaa lonkkanikamia ja lähentää rintakehää kohti lantiota. Lisäksi ne avustavat uloshengityksessä, ulostamisessa ja synnytyksessä sekä säätelevät vatsaontelon painetta. Pinnallisen suoran vatsalihaksen poikki kulkee yleensä kolme valkoiseen jännesaumaan kiinnittyvää jännejuovaa, jotka aiheuttavat suorille vatsalihaksille niiden ominaisen muodon (nk. six-pack).

Valkoinen jännesauma kiinnittyy distaalisesti pyramidilihakseen, joka osallistuu suorien vatsalihasten toimintaan vetämällä jännesaumaa alas. Pyramidilihas sijaitsee rectustupessa suorien vatsalihasten päällä ja kiinnittyy toisesta päästään häpyluun saumaan.

### Vinot vatsalihakset
Vinot vatsalihakset sijaitsevat vartalon sivuilla kahdessa kerroksessa. Niiden tehtävänä on kiertää vartaloa ja taivuttaa sitä sivusuunnassa sekä suojata sisäelimiä ja säädellä vatsaontelon painetta.

Ulompi vino vatsalihas on pinnallinen vino vatsalihas, ja toimii vartalon kiertäjänä sekä taivuttajana. Se kiinnittyy ylhäältä kylkiluihin ja alhaalta suoliluuhun, nivussiteeseen sekä valkoiseen jännesaumaan.

Sisempi vino vatsalihas on vinoista vatsalihaksista sisempi ja sen syyt kulkevat ulommalle vinolle vatsalihakselle poikittaisesti. Se kiinnittyy jännesaumaan sekä suoliluun harjuun ja lonkkanikamien poikkihaarakkeisiin. Sen tehtävänä on suojata sisäelimiä ja lisätä vatsaontelon painetta ulostamista ja synnyttämistä varten.

### Poikittaiset vatsalihakset
Poikittaiset vatsalihakset ovat vatsalihaksista syvimpiä. Ne kulkevat vartalon ympäri ristiselkänikamien poikkihaarakkeista valkoiseen jännesaumaan. Niiden tehtävänä on vetää vatsaa sisään, suojata sisäelimiä ja kasvattaa vatsaontelon painetta.

## Aiheesta muualla
Rintalihas

**Rintalihaksia** ihmisellä on kaksi paria: isot rintalihakset (*pectoralis major*) ja pienet rintalihakset (*pectoralis minor*). Rintalihakset osallistuvat olkanivelen liikuttamiseen.

Kuntosalilla voi rintalihaksia harjoittaa esimerkiksi penkkipunnerruksella.

## Aiheesta muualla
Mosambikin saari

**Moçambiquensaari** () on saari ja kaupunki Mosambikissa muutaman kilometrin päässä rannikosta Mosambikin kanaalin ja Mossurilin lahden välissä. Saari sijaitsee Nampulan maakunnan Ilha de Moçambiquen piiriissä Pohjois-Mosambikissa. Mantereelta johtaa saarelle 3,8 kilometriä pitkä silta. Saari sijaitsee Bazaruton saariston ja Quirimbasin saariston välissä. Moçambiquensaari on kolme kilometriä pitkä ja 600 metriä leveä. Saaren pinta-ala on 1,8 neliökilometriä.   

Moçambiquensaari sijaitsee linnuntietä 52 kilometriä Nacalasta etelään. Aluekeskus Nampulaan on linnuntietä 154 ja maanteitse 181 kilometriä.

Saaren pohjoisosassa on São Sebastião de Moçambique, portugalilaisten vuonna 1507 rakentama linnoitus. 

Saarella on käytetty 1500-luvulta alkaen samoja rakennusmateriaaleja, tekniikoita ja koristelutapoja, joten sen arkkitehtuuri on tyyliltään yhtenäistä. Siinä yhdistyvät paikalliset perinteet ja portugalialiset vaikutteet, sekä jossain määrin myös intialaisten ja arabien vaikutus. Se otettiin vuonna 1991 Unescon maailmanperintöluetteloon

## Ilha de Moçambiquen piiri ja sen hallintoalueet
Aluehallinnollisessa merkityksessä Ilha de Moçambique voi tarkoittaa yhtä Mosambikin piireistä, Ilha de Moçambiquen piiriä (). Tämä piiri kattaa huomattavasti varsinaista saarta laajemman alueen. Piiri on perustettu joulukuussa 2013 Mosambikin parlamentin säädöksellä. Paikallistasolla piiri jakautuu kuitenkin kahteen hallintoalueeseen, joista pienempi () vastaa Moçambiquensaarta ja suurempi () kattaa piirin mantereisen osan. 

Maan tilastokeskus arvioi Ilha de Moçambiquen piirin väkiluvuksi 81&nbsp;325 (2022). Ilha de Moçambiquen piirin pinta-ala on 231 neliökilometriä. Toinen lähde antoi hieman pienemmät lukuarvot: 226 neliökilometriä (0,3 Nampulan maakunnan pinta-alasta) ja asukasluku 76&nbsp;226 (2021). 

Vuoden 2017 väestönlaskennan mukaan Ilha de Moçambiquen piirissä asui 65&nbsp;712 ihmistä. Heistä vain 9&nbsp;064 asui saarella ja 56&nbsp;648 mantereella. Toisen lähteen raportoimat vuoden 2007 väestönlaskennan luvut poikkesivat edellisistä merkittävästi: piirissä oli yhteensä 48&nbsp;839 asukasta, joista 17&nbsp;356 asui saarivyöhykkeellä (35,5%) ja 31&nbsp;483 mannervyöhykkeellä (64,5%) mantereella.

## Kuvia

Mozambique Harbour Cropped from Admiralty Chart No 653 Mokambo Mozambique and Conducia, Published 1938.jpg|Moçambiquensaari brittiläisellä vuoden 1938 merikortilla.
Fortaleza de São Sebastião (33135735300).jpg|São Sebastião de Moçambiquen linnoitus.
Avenida Amílcar Cabral, Ilha de Moçambique.jpg|Katunäkymä.
Island of Mozambique-111410.jpg|Hospital Novo.
MZ Isla de Mozambique 0201 005 (17257515221).jpg|Moskeija.
Island of Mozambique - Makuti Town.gif|Saaren lounaisosassa, "Makuti-kaupungissa" asuu köyhempi väestö. Makuti tarkoittaa levitetyistä kookkospalmun lehdistä tehtyä rakennusmateriaalia, jolla on perinteisesti katettu rakennuksia Afrikassa ja muilla trooppisilla alueilla.


## Lähteet
 

## Aiheesta muualla
Nampula

**Nampula** tarkoittaa seuraavia asioita:

* Nampula, mosambikilainen maakunta
** Nampula, maakunnan pääkaupunki.
Vaihtolämpöisyys

**Vaihtolämpöinen** on eliö, jonka lämpötila muuttuu ympäristön mukaan. Vaihtolämpöiset eivät pysty säilyttämään aineenvaihduntareaktioissa muodostunutta lämpöä ja niiden liikkeet ja toiminnot hidastuvat kylmässä ja lopulta ne voivat pysähtyä kokonaan.

Vaihtolämpöisiä ovat kaikki muut eläimet paitsi linnut ja nisäkkäät, jotka ovat tasalämpöisiä.

Yhdyskunnissa elävillä vaihtolämpöisillä eläimillä on paremmat mahdollisuudet selvitä kylmästä talvesta. Esimerkiksi mehiläiset voivat värisyttää siipiä tiiviinä pallona ja säilyttää näin pesässä suhteellisen korkean lämpötilan.

Vaihtolämpöisyydessä on myös etuja. Koska vaihtolämpöisten ei tarvitse itse tuottaa ruumiiseensa lämpöä, niiden ei tarvitse liikkua ja syödä niin paljon kuin tasalämpöisten. Niinpä monet vaihtolämpöiset selviävät pitkiä aikoja syömättä.

## Aiheesta muualla
*
*
Nampula (maakunta)

**Nampula** on yksi Mosambikin pohjoisimmista maakunnista. Sen pinta-ala on 81&nbsp;606 neliökilometriä. Vuonna 2021 asukasluku oli 6,3 miljoonaa, ja se oli Mosambikin runsasväkisin maakunta. Nampulan maakunta rajoittuu idässä Intian valtamereen, lounaassa Zambezian maakuntaan sekä pohjoisessa Niassan ja Cabo Delgadon maakuntiin.


Maakunnan pääkaupunki on nimeltään Nampula. Portugalilaisten vallan aikana tämän provinssin nimi oli Mozambique, mutta kun siitä tuli koko valtion nimi, maakunta sai uuden nimen pääkaupunkinsa mukaan.

Nampulan maasto on vaihtelevaa: miombo-savanni vuorottelee graniittisten kallioiden kanssa. 

Nampula on pohjoisen Mosambikin koulutuksellinen ja taloudellinen keskus. Siellä toimii toistakymmentä yliopistoa; tunnetuin näistä on Lúrion yliopisto. Alue on liikenteellisesti tärkeä seutu. Nacalan käytävänä tunnettu liikenneväylä muodostaa pitkälle länteen ulottuvan ratayhteyden, ja tuo sisämaan naapurimaillekin (kuten Malawille) meriyhteyden Mosambikin pääsatamiin kuuluvan Nacalan sataman kautta.

Mosambikin saari () on Unescon maailmanperintöluettelon kohde.

## Piirit ja kaupungit
Aluehallinnon toisella tasolla Nampulan maakunta jakautuu 23 piiriin, ja edelleen 63 hallintoalueeseen (postos administrativos, P. A.). Maakunnassa on kahdeksan kaupunkia.

Mosambikin Nampulan maakunnan ja sen piirien tilastotiedot ovat vaihdelleet tilastosta toiseen paljon, esimerkiksi piirien pinta-alat eivät ole pysyneet ennallaan vuositilastojen 2021 ja 2022 välillä, eivätkä käy välttämättä yksiin. Tilastojen laskentatavoissa ja kuntarajoissa on saattanut tapahtua muutoksia. Siksi allaolevan tilaston lukuarvoihin on toistaiseksi syytä suhtautua kriittisesti. Uusia piirejä maakuntaan perustettiin ja niiden hallintopaikkoja määriteltiin aiemmin esimerkiksi joulukuussa 2013.

### Kaupungit
}|| 
|-
| Ilha de Moçambique || Ilha de Moçambiquen piiri || align="right"| || 
|-
| Malema || Maleman piiri || align="right"| || Kaupungiksi 2024
|-
| Monapo || Monapon piiri || align="right"| || 
|-
| Mossuril || Mossurilin piiri || align="right"| || Kaupungiksi 2022
|-
| Nacala (Nacala Porto) || Nacala ||align="right"| || 
|-
| Nampula || Nampula ||align="right"| || 
|-
| Ribaué || Ribauen piiri || align="right"| || 
|}

## Lähteet

## Aiheesta muualla
*
San Benedicto

**San Benedicto** on saari Meksikolle kuuluvassa Revillagigedo-saarten saariryhmässä, Tyynellä valtamerellä. Saari on aiemmin tunnettu myös nimellä *San Tomás*. San Benedicto on pinta-alaltaan Revillagigedo-saarista toiseksi pienin Roca Partidan jälkeen. Saaren pinta-ala on noin 6 neliökilometriä. Saari on saariryhmän itäisin. San Benedicton korkein kohta on tulivuori Bárcena, joka on noin 332 metriä merenpinnan yläpuolella. 

Saarella ei ole ihmisasutusta.

## Aiheesta muualla
Roca Partida

**Roca Partida** on Meksikolle kuuluvista Tyynellä valtamerellä sijaitsevista Revillagigedo-saarista pienin. José Camacho löysi saaren vuonna 1779. Saari on Revillagigedo-saarista toiseksi läntisin Clariónin jälkeen. Roca Partidan korkein kohta on 34 metriä merenpinnan yläpuolella.

## Lähteet
Aion

**Aion** () on kreikan kielen sana, joka tarkoittaa aikakautta tai elämää. Siitä johdettu latinan sana *aeon* (myös *eon*) merkitsee ikuisuutta.

Se voi tarkoittaa myös seuraavia:

* aioni, ajanjakso ja maailmankausi
* aioni, ajanjakso geologiassa
* aionit, gnostilaisessa mytologiassa Jumalasta syntyneitä emanaatioita
* Aion, hellenistinen jumala
* Aion, puolalainen heavy metal -yhtye
* *[[Aion (albumi)|Aion]]*, CMX-yhtyeen kymmenes studioalbumi
* *[[Aion (Dead Can Dance)|Aion]]*, australialaisen Dead Can Dance -yhtyeen viides albumi
* , MMORPG-tietokonepeli

## Katso myös

* Æon Flux, Peter Chungin science fiction -animaatiosarja
* Aeon of Chaos, metalliyhtye Sacred Crucifixin albumi
* Eon, Marvel-kustantamon sarjakuvahahmo
* mehipuut (*Aeonium*), mehikasvien suku
56

## Tapahtumia
* Rooman ja Parthian välille syttyi sota
## Syntyneitä
* Tacitus, historioitsija (arvioitu vuosi)
## Kuolleita
*
57

## Tapahtumia
* Ensimmäiset todisteet japanilaisesta kirjoituksesta
* Kilikialainen lähetystö saapuu Roomaan syyttämään entistä käskynhaltijaansa kiristyksestä
* Mingdi nousi Han-dynastian keisariksi.
* Tarhae nousi Korean kuningaskunnan, Sillan, hallitsijaksi.

## Syntyneitä
*
## Kuolleita
*

## Lähteet
Clarión

**Clarión** on yksi Meksikolle kuuluvan Revilla Gigedon saariryhmän saarista Tyynellä valtamerellä. Saari on aiemmin tunnettu myös nimellä **Santa Rosa**.

Clarión on Revilla Gigedon saarista läntisin ja syrjäisin, mutta kooltaan toiseksi suurin. Se sijaitsee noin 314 kilometriä länteen saariryhmän suurimmasta saaresta, Socorrosta. Saari on itä–länsi-suunnassa noin 9,5 kilometriä pitkä ja 6,5 kilometriä leveä. Sen korkein kohta, Mount Gallegos, kohoaa noin 300 metrin korkeuteen merenpinnasta. Saarella ei ole vakituista asutusta, vain vuonna 1979 perustettu meksikolainen sotilasvaruskunta.

Lintujen lisäksi saarella elää *[[Urosaurus clarionensis]]* -liskolaji ja *[[Masticophis anthonyi]]* -käärme. Vuonna 2013 saarelta löydettiin toinenkin käärmelaji, *[[Hypsiglena unaocularus]]*, jonka luonnontieteilijä William Beebe oli kohdannut jo 1936, mutta jota ei ollut tavattu sen koommin.

## Lähteet

## Aiheesta muualla
Pemba

**Pemba** voi tarkoittaa ainakin seuraavia:

* Pemba kaupunki ja kaupungin muodostama piiri Mosambikissa
* Pemba, Tansanialle kuuluva saari.
* Pemba, bambarakansan luojajumala
* 1429 Pemba, päävyöhykkeen asteroidi.
62

## Tapahtumia
*Italian Campaniassa valtava maanjäristys.

## Syntyneitä
*
## Kuolleita
*Aulus Persius Flaccus, roomalainen runoilija
63

## Tapahtumia
* Vesuviuksen juurella olevan Pompejin kaupunki vaurioituu pahasti voimakkaassa maanjäristyksessä. Kaupungin 20&nbsp;000 asukkaasta monet pakenevat pelätessään tulivuoren purkautuvan.

## Syntyneitä
*Plinius nuorempi

## Kuolleita
* apostoli Paavali (tai 64)
64

## Tapahtumia
*18. tai 19. heinäkuuta – Rooman palo alkaa
*Keisari Neron katsotaan aloittaneen ensimmäiset kristittyjen vainot.

## Syntyneitä
*
## Kuolleita
*
66

## Tapahtumia
*Halleyn komeetta ohitti maan.
*Roomalaiset valloittivat Kreetan
*Ensimmäinen juutalaissota
**Juutalaiset kapinoivat Juudeassa, ensimmäinen juutalaissota alkaa
**Roomalaiset kärsivät tappion Beth-Horonin taistelussa

## Syntyneitä
*
## Kuolleita
* Gaius Petronius Arbiter, roomalainen kirjailija
Plaza (internetportaali)

**Plaza** (aikaisemmin Sonera Plaza) oli Otavamedian Suomessa toimiva Internet-portaali. 
Plazan tunnetuimpia, Sonera Plazalla kehiteltyjä, palveluita olivat peliportaali eDome, musiikkipalvelu Kaista ja naistenverkkolehti Ellit. Sittemmin Plazan eri osiot itsenäistyivät omiksi sivustoikseen (esimerkiksi Kaistan ja eDomen yhdistämisen myötä syntynyt **Dome.fi**). 

## Historia
Portaali tunnettiin alun perin nimellä Sonera Plaza. Se perustettiin omaksi yhtiökseen vuonna 1999 silloisen iNet Keskuskadun pohjalta. Portaaliliiketoiminnan lisäksi Sonera Plazan tehtävänä oli Soneran Internet-liittymien myynti. 2000-luvun taitteessa Sonera Plaza fuusioitiin osaksi Soneraa. Samassa yhteydessä Sonera Plazan palvelutarjontaa supistettiin rajusti.

Plaza osti 2000-luvun alkuvuosina Muropaketin, www.fi-hakupalvelun, Sinkut.net-deittipalvelun ja Huuto.net-verkkohuutokaupan. Vuonna 2006 Sonera Plaza siirtyi TeliaSoneralta Yhtyneiden Kuvalehtien omistamalle Kynämies Oy:lle ja nimeksi muuttui pelkkä Plaza.

## Lähteet

## Aiheesta muualla
*Plaza (Arkistoitu versio sivustosta)
*Dome.fi (Arkistoitu versio sivustosta)
Radioluotaus

**Radioluotaus** on menetelmä, jolla mitataan ilmakehän pystyrakennetta: lämpötilan, kosteuden, tuulen ja joskus joidenkin kemiallisten aineiden kuten otsonin pitoisuuden profiileita.

Luotain, jota kutsutaan myös radiosondiksi, on noin puolen litran vetoinen rasia, jossa on kiinni lämpötila-, kosteus- ja paineanturit, radiolähetin ja paristo. Radiosondi painaa tavallisesti noin 300 g. Luotaimen sijainti määritetään 1–2 sekunnin välein, ja liikkeestä voidaan laskea tuuli (jos luotain liikkui vaakasuunnassa 70 m kahdessa sekunnissa, tuuli on 35 m/s). Paikannus perustuu joko suunta- ja korkeuskulmaan, luotaimen lähettämään GPS-sijaintiin, LORAN-C -navigointijärjestelmään tai tutkaseurantaan.

Luotain sidotaan heliumilla tai vedyllä täytettyyn sääpalloon, joka nostaa sen noin 30 kilometrin korkeuteen noin 5 m/s nopeudella. Silloin pallo on laajentunut niin suureksi, että se hajoaa ja luotain putoaa maahan. Joissakin luotaimissa on laskuvarjo.

Suurin luotainten valmistaja on Vilho Väisälän perustama Vaisala Oyj Vantaalla.

Suomessa Ilmatieteen laitos tekee päivittäin radioluotauksia kahdella asemalla Jokioisissa, ja Sodankylässä.

## Lähteet

## Aiheesta muualla

* Helena Rossi : Suomalainen radiosondi on maailmankuulu, Aamulehti, 23.04.1939, nro 108, s. 23, Kansalliskirjaston digitaaliset aineistot
67

## Tapahtumia
*Vindex kapinoi
*Vespasianus saapuu Juudeaan
*Nero matkustaa Kreikkaan
*Sardiniasta Rooman provinssi
*Roomalaiset vangitsevat Josephuksen

## Syntyneitä
*
## Kuolleita
* Gnaeus Domitius Corbulo, roomalainen sotapäällikkö, jonka Nero pakotti itsemurhaan
69

## Tapahtumia
* Rooman valtakunnassa neljän keisarin vuosi. Valtaan jää lopulta Vespasianus.
* Bataavien‎ kapina.
* 14. huhtikuuta Cremonan ensimmäinen taistelu

## Syntyneitä
*
## Kuolleita
* 15. tammikuuta - Rooman keisari Galba
* 15. tammikuuta - Lucius Calpurnius Piso Frugi Licinianus, Galban caesar
* 15. tammikuuta - Titus Vinius, konsuli
* Gaius Ophonius Tigellinus, Neron pretoriaaniprefekti
* Cornelius Laco, Galban uusi pretoriaaniprefekti
* Icelus, Galban vapautettu orja
* Rooman keisari Otho
* Rooman keisari Vitellius

## Lähteet
* 

### Viitteet

## Aiheesta muualla
Viola da braccio

**Viola da braccio** eli käsivarsiviulu on 1500-luvulla Italiassa syntynyt renessanssin ja barokin ajan jousisoitinperhe ja muun muassa nykyisen viulun edeltäjä. Nimitys johtaa hieman harhaan, sillä perheen bassosoitinta selloa pidetään jalkojen välissä eikä käsivarrella.

## Aiheesta muualla

* YLE Teema: Sellon ja gamban kehitys Bachin aikaan
Limnologia

**Limnologia** tutkii sisävesiä: makea- ja suolavetisiä järviä, lampia ja jokia; erityisesti elävän luonnon ja sen ympäristön välisiä suhteita ja vuorovaikutuksia. Sana *limnologia* tulee kreikan sanoista Λίμνη (limne) ’järvi’ ja λόγος (logos) ’tieto’. Tärkeimpiä limnologian tutkimusta ja opintoja tukevia perustieteitä ovat hydrologia, geologia, mikrobiologia, kasvitiede, eläintiede, fysiikka ja kemia. Limnologian sisartieteitä ovat hydrobiologia ja kalataloustiede. Meriä taas tutkii oseanografia eli meritiede.

Limnologeja työskentelee esimerkiksi Suomen ympäristökeskuksessa ja alueellisissa ympäristökeskuksissa, vesiensuojeluyhdistyksissä, kuntien ympäristösihteereinä sekä tutkijoina yliopistoissa ja tutkimuslaitoksissa.

Limnologiaa opetetaan Helsingin yliopiston biotieteiden tiedekunnassa Bio- ja ympäristötieteiden laitoksella, jossa sitä opiskelevilla pääaineena on akvaattiset tieteet, sekä Jyväskylän yliopiston matemaattis-luonnontieteellisessä tiedekunnassa.

Suomen ensimmäinen limnologian professori oli Heikki Järnefelt. Häntä seurasi virassa Reino Ryhänen.

## Katso myös
* potamologia, jokitiede eli virtavesien hydrologia

## Lähteet

## Aiheesta muualla

* 
*
Glasiologia

**Glasiologia** eli **kryosfäärin geofysiikka** tutkii jäätiköitä, jääpeitteitä, lunta, routaa ja jäätä sekä niihin liittyviä luonnonilmiöitä.

Se kuuluu geotieteisiin ja niveltyy läheisesti geofysiikkaan, geologiaan, klimatologiaan, meteorologiaan, hydrologiaan, biologiaan ja maantieteeseen. Kun Marsista, Kuusta ja muutamilta muilta taivaankappaleilta on löytynyt jäätä, glasiologia on saamassa uusia ulottuvuuksia.

Glasiologiassa tutkitaan muun muassa jäätiköiden historiaa ja muutoksia ilmastonmuutoksen yhteydessä, routaa ja ikiroutaa, jäätiköiden vaikutusta ilmastoon ja päinvastoin, jään virtausfysiikkaa, vesistöjen jääpeitteitä ja jäässä eläviä elämänmuotoja. Se voidaan jakaa mannerjäätiköiden ja vuoristojäätiköiden tutkimukseen.

Glasiologiaa voi opiskella Helsingin yliopistossa Matemaattis-luonnontieteellisen tiedekunnan Fysikaalisten tieteiden laitoksella Geofysiikan osastolla.

## Katso myös
* Kryosfääri

## Lähteet

## Aiheesta muualla

*
Aitolia-Akarnania

**Aitolia-Akarnania** () eli **Aitolia-Akarnanian alueyksikkö** () on yksi Kreikan alueyksiköistä. Se sijaitsee Länsi-Kreikan alueella ja sen hallinnollinen keskus on Mesolóngi. Alueyksikön pinta-ala on  neliökilometriä ja väkiluku  (2021).

Alueyksikkö sijaitsee läntisessä Manner-Kreikassa. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun **Aitolia-Akarnanian [[Kreikan prefektuurit|prefektuurin]]** (Νομός Αιτωλοακαρνανίας, *Nomós Aitoloakarnanías*).

## Maantiede

Aitolia-Akarnania käsittää Amvrakikóslahden ja Patraksenlahden välisen alueen Kreikan länsirannikolla Joonianmeren rannalla. Maantieteellisesti alue luetaan osaksi Keski-Kreikkaa, mutta hallinnollisesti osaksi Länsi-Kreikan aluetta. Aitolia-Akarkanian pohjoispuolella sijaitsee Epeiroksen alue, itäpuolella Keski-Kreikan alue ja Evrytanían ja Fokiin alueyksiköt, ja eteläpuolella Patraksenlahden toisella puolella Peloponnesoksen niemimaa ja Akhaian alueyksikkö. Aitolia-Akarnanian rannikon edustalla sijaitsevat keskiset Jooniansaaret, kuten Lefkas ja Ekhinadien saariryhmä. Ne eivät kuitenkaan kuulu alueyksikköön.

Aitolia-Akarnanian alueella sijaitsevat muun muassa vuoret Panaitolikó (), Váltos (), Akarnaniká (), Arákynthos () ja Varásova () sekä Kreikan suurin järvi Trichonída. Kreikan suurin tekojärvi Kremastá sijaitsee Aitolia-Akarnanian ja Evytanían rajalla. Muita järviä ovat Kastráki, Ozerós ja Voulkaría. Patraksenlahden rannikolla sijaitsevat Mesolóngin–Aitolikón laguunit. Merkittävimmät joet ovat Achelóos ja Évinos. Etelärannikolla sijaitsee Korintinlahden suulla oleva Antírrion niemi, josta on yhteys Peloponnesoksen puolelle Ríoon Ríon–Antírrion siltaa pitkin.

Alueyksikön suurimmat kaupungit ovat Agrínio ( asukasta), Náfpaktos () ja Mesolóngi () (2021).

## Kunnat

Alueyksikkö jakaantuu seitsemään kuntaan seuraavasti:

## Historia
### Antiikki

Aitolia ja Akarnania ovat kummatkin Kreikan historiallisia maakuntia ja peräisin antiikin ajalta. Näistä kahdesta alueesta Akarnania käsitti nykyisen alueyksikön länsiosan Joonianmeren puolella, mukaan lukien muun muassa Leukaksen eli nykyisen Lefkaksen saaren, kun taas Aitolia käsitti itäosan. Alueiden rajana toimi Akheloos-joki eli nykyinen Achelóos.

Aitolia on saanut nimensä Aitoloksesta, Endymionin pojasta, jonka taru kreikkalaisessa mytologiassa kertoo alueen asuttamisesta. Akarnanian nimi viittaa mahdollisesti kallioisen seudun asukkaisiin (*akarna*, 'kallio'; *-anes*, 'asukkaat'), mutta antiikin aikana sen sanottiin tulleen heeros Akarnanista. Antiikin aikana Aitolian liiton muodostaneet aitolialaiset ja Akarnanian liiton muodostaneet akarnanialaiset polikset eli kaupunkivaltiot olivat usein sodassa keskenään. Seudun tärkeitä kaupunkeja olivat muun muassa Kalydon, Leukas, Pleuron ja Stratos. Rooman valtakunta valloitti alueen vuonna 167 eaa.

## Lähteet

## Aiheesta muualla
Frankit

**Frankit** (lat. *Franci*) olivat alun perin Reinin itäpuolella asunut suuri germaaninen kansa, joka ilmestyi 200-luvulla Gallian koillisrajalle. 
Heidän nimensä on saattanut merkitä joko "vapaat" tai se on johdettu muinaisgermaanisesta sanasta *francho*, keihäänkärki.
Frankit olivat alun perin muodostuneet useiden germaaniheimojen liittoutuessa yhteen. Näihin heimoihin kuuluivat chamavit, ampsivarit, brukterit, chattuarit ja khattit. Frankit jakautuivat kahteen pääryhmään, saalilaisiin frankkeihin Reinin alajuoksulla ja ripuaarisiin frankkeihin etelämpänä, Reinin yläjuoksun alueella. Nimitys saalilainen tuli suolaa ja ripuaarinen virtaa tarkoittavasta sanasta, mikä viittasi heimojen asuinsijoihin. Khattien heimo on joskus katsottu frankkien kolmanneksi pääryhmäksi.

## Historia

Frankit tekivät yhdessä alemannien kanssa hyökkäyksiä Reinin yli roomalaisia vastaan 250-luvun lopulla, ja he ryöstivät kaupunkeja aina Hispanian itärannikolla asti. Frankit valtasivat bataavien asuinalueet 200-luvun lopussa. 

Saalilaiset frankit tunkeutuivat 300-luvulla nykyiseen Belgiaan ja 400-luvun alussa nykyiseen Ranskaan. Ranska (, ) on saanut nimensä saalilaisten frankkien mukaan. Frankit omaksuivat kristinuskon aluksi sen areiolaisessa muodossa. Roomalainen sotapäällikkö Aëtius pakotti heidät Rooman vallan alaisiksi 432, ja frankit olivat Aëtiuksen liittolaisina Katalaunien kenttien taistelussa vuonna 451. Vandaalien heikentämä Rooma menetti kuitenkin valtansa Galliassa, ja vuoteen 480 mennessä frankeilla oli vahva jalansija Gallian koillisosissa.

Frankkien yhdistäjä oli Klodvig, jonka sekä saalilaiset että ripuaariset frankit tunnustivat kuninkaakseen 400-luvun lopussa. Klodvig hyökkäsi 507 visigoottien valtakuntaan ja löi heidät. Visigoottien oli tappion koettuaan luovuttava gallialaisista alueistaan. Klodvig kääntyi katoliseen uskoon ja sai samalla taakseen sekä kirkon että gallialais-roomalaisen väestön tuen. Klodvig loi perustan frankkien valtakunnalle, joka merovingien ja karolingien aikana käsitti suuren osan Länsi-Eurooppaa.

Itämailla sanaa "frankit" on vanhastaan käytetty myös kaikkia eurooppalaisia tarkoittavana yleisnimityksenä. Tässä merkityksessä sana tuli käyttöön ristiretkien aikana ja johtuu ranskalaisten keskeisestä osuudesta ristiretkissä..

## Katso myös
*Frankkien valtakunta
*Luettelo frankkien kuninkaista

## Lähteet
* Paavo Castrén ja Leena Pietilä-Castrén: *Antiikin käsikirja*. Otava, 2000. .
* Risto Kari: *Historian ABC. Kaikkien aikojen valtiot 2*. Tammi, 2001. .

### Viitteet

## Aiheesta muualla
Lautanen

**Lautanen** voi tarkoittaa seuraavia asioita:

* lautanen, yleensä pyöreä matala astia.
* lautanen, lyömäsoitin johon kuuluu yksi tai useampia metallisia lautasen muotoisia osia.
* lautanen, hevosen kaareva lanteesta hännän juureen ulottuva takaruumiin yläosa.
* lautanen, pesäpallon syöttölautanen.
* lentävä lautanen eli UFO.
* lautasantenni, lautasta muodoltaan muistuttava antennimalli

## Sukunimenä
* Scott Lautanen, amerikansuomalainen televisio-ohjaaja
Manaaja

**Manaaja** voi tarkoittaa seuraavia asioita:

* manauksen suorittaja
* *[[Manaaja (romaani)|Manaaja]]* (*The Exorcist*), William Peter Blattyn kirjoittama romaani vuodelta 1971
* *[[Manaaja (elokuva)|Manaaja]]* (*The Exorcist*), romaaniin perustuva elokuva vuodelta 1973.
Draama

**Draama** ( ’toiminta’ n *[[Faust (Goethe)|Faust]]* II osa tai Elias Canettin *Komedia itserakkaudesta*. Lukudraamoja voidaan esittää lausuntana.

## Katso myös

* Teatteri
* Elokuva
* Näytelmä
* Kuunnelma

## Lähteet
* Hosiaisluoma, Yrjö: Kirjallisuuden sanakirja. WSOY 2003.

### Viitteet

## Aiheesta muualla
Yhdysvaltain varapresidentti

**Yhdysvaltain varapresidentti** () on toiseksi korkein virka Yhdysvaltain liittovaltiotason hallinnossa (korkein on Yhdysvaltain presidentti). Varapresidentistä tulee presidentti toimessa olleen presidentin kuollessa, erotessa tai joutuessa erotetuksi. Yhteensä yhdeksän varapresidenttiä on noussut presidentiksi. Kahdeksan on noussut toimeen presidentin kuoltua ja yksi eroamisen vuoksi.

Varamiehen roolin lisäksi varapresidentin ainoat perustuslailliset velvollisuudet ovat toimia senaatin puheenjohtajana () Yhdysvaltain kongressissa sekä johtaa presidentinvaalien valitsijamiesäänten laskentaa varten kokoontuvaa senaatin ja edustajainhuoneen yhteisistuntoa.

## Pätevyys toimeen

Varapresidentin tulee täyttää samat Yhdysvaltain perustuslain vaatimat ehdot kuin presidentinkin. Henkilön tulee olla syntyperäinen Yhdysvaltain kansalainen, ainakin 35-vuotias ja olla asunut Yhdysvalloissa vähintään 14 vuotta.

Vastavalittu varapresidentti astuu toimeensa juuri ennen vastavalittua presidenttiä. Toisin kuin presidentin vala, varapresidentin valaa ei ole tarkoin määritelty perustuslaissa. Valasta on käytetty useita versioita vuoden 1789 jälkeen ja nykyisin käytössä olevaa valaa käytetään myös edustajainhuoneeseen valittujen henkilöiden sekä senaattorien astuessa toimeensa kuin myös valtionhallinnon virkamiesten virkaanastujaisissa:"I do solemnly swear (or affirm) that I will support and defend the Constitution of the United States against all enemies, foreign and domestic; that I will bear true faith and allegiance to the same; that I take this obligation freely, without any mental reservation or purpose of evasion; and that I will well and faithfully discharge the duties of the office on which I am about to enter: So help me God."

## Etuudet
Vuonna 2024 varapresidentin vuosipalkka oli 235&nbsp;100 dollaria. Hänen virka-asuntonaan toimii Number One Observatory Circle.

Presidentin tavoin myös varapresidentti ja tämän perhe on Yhdysvaltain salaisen palveluksen suojeluksessa.

## Elossa olevat entiset varapresidentit

Tiedosto:National Veterans Day Observance 2019 (49051656176) (cropped).jpg|Dan Quayle(George H. W. Bush) (1989–1993)
Tiedosto: Al Gore (47405838042) (cropped) (2).jpg |Al Gore(Bill Clinton) (1993–2001)
Tiedosto:Joe Biden official portrait 2013 (cropped) 2.jpg|Joe Biden(Barack Obama) (2009–2017)
Tiedosto:Mike Pence official Vice Presidential portrait.jpg|Mike Pence(Donald Trump) (2017–2021)
Tiedosto:Kamala Harris Vice Presidential Portrait.jpg|Kamala Harris(Joe Biden) (2021–2025)


## Katso myös
* Luettelo Yhdysvaltain varapresidenteistä

## Lähteet

## Aiheesta muualla
Ananda Seva

**Ananda Seva** (suomeksi "autuuden palvelu") on yhdysvaltalaisen psykologi Megan Nolanin vuonna 1996 Kaliforniassa perustama joogan ja meditaation harjoituksia opettava järjestö, jonka taustalla vaikuttava uskonto on hindulaisuus.

Ananda Seva irtaantui Ananda Margasta vuonna 1996. Megan Nolan (Anandamaetreyii) väitti saavansa viestejä aiemmin kuolleelta opettajaltaan, Ananda Margan perustajalta, Anandamurtilta. Ananda Margan johto ei uskonut viestien aitouteen. Viestejä aitoina ja ohjeellisina pitäneet Ananda Margan jäsenet perustivat Ananda Sevan.
Suomessa Ananda Seva on rekisteröity vuonna 1998. Suomessa Ananda Seva toimii aktiivisesti mm. Espoossa, Salossa, Porvoon seudulla sekä Hämeenkyrössä. Yhdistyksessä on mukana 50-100 henkilöä (2007).

Ananda Sevan opettajat eli acaryat antavat henkilökohtaista meditaatio-opetusta. Ananda Seva järjestää myös viikoittaisia joogatunteja, yleisöluentoja joogafilosofiasta, jooga- ja meditaatio-ohjaajakoulutusta ja meditaatioretriittejä.

## Lähteet
71

## Tapahtumia
*Vespasianus osoitti Tituksen seuraajakseen nimittämällä tämän pretoriaanikaartin prefektiksi ja antamalla tälle tribuunin valtuudet
* Bataavien kapina kukistettiin.
* York perustettiin.

## Syntyneitä
*
## Kuolleita
*
72

## Tapahtumia
*Flavia Neapolis (Nablus) perustetaan
*Vespasianus poistaa Antiokhos IV:n vallasta

## Syntyneitä
*
## Kuolleita
*
73

## Tapahtumia
*Domitianus konsulina
*Plinius vanhempi Hispania Tarraconensiksen prokuraattorina
*Roomalaiset valtaavat Masadan ja ensimmäinen juutalaissota päättyy

## Syntyneitä
*
## Kuolleita
*
74

## Tapahtumia
* Viimeisin nuolenpääkirjoituksella kirjoitettu taulu on ajoitettu tälle vuodelle.

## Syntyneitä
*
## Kuolleita
*
75

## Tapahtumia
* Zhangdi nousi Han-dynastian keisariksi.
## Syntyneitä
* Suetonius, roomalainen historioitsija.

## Kuolleita
* Han Mingdi, Kiinan Han-dynastian keisari.

## Lähteet
Sensori

**Sensori** voi tarkoittaa ainakin seuraavia:
* sensori (), anturi: laite, jolla mitataan fysikaalista tai kemiallista suuretta, myös kuva-anturi
* sensori eli painoasiamies, sensuurista vastaava virkamies
* sensori, Suomessa ylioppilastutkintolautakunnan apujäsen, joka tarkastaa ylioppilaskokeita
* kensori, Rooman tasavallan korkea virkamies
Toimilaite

**Toimilaite** tai **aktuaattori** on laite, joka tuottaa määrätyn liikkeen ulkoisen signaalin vaikutuksesta. Signaali voi olla esimerkiksi sähköinen, hydraulinen tai paineilmaan perustuva. Automaatiossa toimilaite käyttää koneen toimielintä eli esimerkiksi venttiiliä. Toimilaite vaikuttaa ohjattavaan prosessiin toimielimen kautta. Toimielin saa aikaan mekaanista liikettä, mutta vaikutus voi olla myös esimerkiksi lämmittäminen. Toimielin vaikuttaa prosessin toimisuureeseen, kuten lämpötilaan tai neste-, kaasu-, sähkö- tai muuhun virtaukseen.

Toimilaite on se osa toimiyksiköstä, joka vaikuttaa toimielimeen, esim. venttiilimoottori

Tyypillisiä toimilaitteita:
*pyörivät sähkömoottorit
*lineaariset sähkömoottorit
*sähköiset servomoottorit
*solenoidit
*hydrauliikka- ja pneumatiikkamoottorit
*hydrauliikka- ja pneumatiikkasylinterit
*paineilmatoimilaitteet

## Lähteet

## Aiheesta muualla

## Katso myös
*Säätöventtiili